section_heading: Tijek događaja
paragraph_text: Dogovor je izričito predviđao što skoriji povratak izbjeglica i prognanika u svoje domove. I sam Daytonski sporazum je u Aneksu 7 predvidio to „institucionaliziranje“ povratka svih prognanika, izbjeglica i raseljenih osoba to je predvidio. Potpredsjednik RS Koljević, nakon povratka iz Daytona u razgovoru s biskupom Komaricom 6. prosinca 1995. rekao je da treba što prije institucionalizirati povratak Hrvata iz banjolučke regije i drugih dijelova RS u njihov rodni kraj!. to se nije dogodilo, poglavito zbog trajne političke opstrukcije svih poratnih domaćih predstavnika vlasti, zbog nepostojanja pravne regulative, kao i prijeko potrebne ekonomske pomoći katolicima za obnovu domova i omogućavanja održivog ostanka i života dostajna čovjeka svima onima – veoma brojnima - koji su se – osobito prvih godina nakon rata - željeli vratiti. Takav, duboko nehumani i međunarodnom pravu protivan stav domaćih i međunarodnih političkih dužnosnika prema pripadnicima Katoličke crkve na području entiteta RS rezultirao je više nego poraznom statistikom glede broja katolika na području šire banjolučke regije.